text: [{"text_idx": "#000001", "text": "I\u0301 gja\u0301r var dagurin, har TB og FC Su\u00f0uroy h\u00f8vdu avtala\u00f0 at leika a\u0301rsins seinna venjingardyst. Fyrri dysturin enda\u00f0i 3-1 til TB vi\u00f0 Sto\u0301ra\u0301, men spenningurin er alti\u0301\u00f0 sto\u0301rur, ta\u0301 grannarnir seta hv\u00f8jum \u00f8\u00f0rum stevnu."}, {"text_idx": "#000005", "text": "L\u00f8tuna fram i\u0301mo\u0301ti ha\u0301lvleikinum, sat TB a\u0301 ti\u0301 mesta. Sp\u00e6li\u00f0 glei\u00f0 v\u00e6l, verjan sto\u0301\u00f0 v\u00e6l og du\u0301gliga var\u00f0 roynt eftir ma\u0301linum hja\u0301 FCS. Ta\u00f0 kom to\u0301 bert ta\u00f0 eina ma\u0301li\u00f0 i\u0301 fyrra ha\u0301lvleiki."}, {"text_idx": "#000006", "text": "I\u0301 seinna ha\u0301lvleiki gj\u00f8rdist ta\u00f0 enn grei\u00f0ari, at TB var betra li\u00f0i\u00f0. To\u0301, FC Su\u00f0uroy er ikki fyri ongum. Unga li\u00f0i\u00f0 sp\u00e6lir fi\u0301nan fo\u0301tbo\u0301lt og fer uttan iva at ver\u00f0a millum uppflytingarkandidatarnar. TB er to\u0301 v\u00e6l betri fyri enn grannarnir i\u0301 a\u0301r. I\u0301 seinna ha\u0301lvleiki komu Eirikur, Koffy og Signar inn, me\u00f0an Carl, Adu og so ein tri\u00f0ji, i\u00f0 eg ti\u0301verri ikki minnist her, dagin eftir. Adu megna\u00f0i to\u0301 at skora enn eitt ma\u0301l, eftir eina sera go\u0301\u00f0a avlevering fra\u0301 Ragnari Joensen. Bo\u0301lturin var\u00f0 lagdur h\u00f8gt inn fyri, har Adu, ho\u0301ast ikki av h\u00e6gstu monnum, var h\u00e6gstur og \u201csnitta\u00f0i\u201d bo\u0301ltin vi\u0301\u00f0ari yvir h\u00f8vdinum a\u0301 Heina i\u0301 ma\u0301linum hja\u0301 va\u0301gbingum. Eitt sera gott ma\u0301l!"}, {"text_idx": "#000009", "text": "Sum heild hevur li\u00f0i\u00f0 veri\u00f0 i\u0301 sto\u0301rari framgongd seinastu vikurnar. Kapping er um pla\u0301ssini og ta\u00f0 tykist sum um hugbur\u00f0urin er tann besti i\u0301 mong a\u0301r. Ny\u0301ggju leikararnir hava veri\u00f0 eitt gott i\u0301kast til li\u00f0i\u00f0 og hava veri\u00f0 ein styrkur. To\u0301 havi eg hug til at nevna okkara egna Teit Justinussen, sum i\u0301 gja\u0301r var einastandandi a\u0301 v\u00f8llinum. Hann kempa\u00f0i sum um ta\u00f0 galt FM. Ta einu fer\u00f0ina setti hann alla verjuna hja\u0301 FCS av og ta\u00f0 var uppa\u0301 eitt hangandi ha\u0301r at hann ikki fekk bo\u0301ltin innum. Ein fantastiskur innsatsur av unga trongisvinginum!"}]